**A Hankook Tire megvásárolja a Reifen-Müller céget**

**A Hankook abroncsgyártó megerősíti globális értékesítési rendszerét a Reifen Müller, az egyik nagy független német abroncskereskedelmi vállalat megvásárlásával. A befektetés erősíti az abroncsgyártó globális versenyképességét értékesítési hálózatának további bővítésével.**

***Korea, Szöul / Németország, Neu-Isenburg, 2018. augusztus 10.*** – A Hankook prémium abroncsgyártó ma nyilvánosságra hozta, hogy 100 százalékos részesedést szerzett a Reifen-Müller vállalatban, mely egyike Németország legnagyobb, független gumiabroncs nagy- és kiskereskedelmi vállalatainak. A Reifen-Müller értékesítő vállalata, a Refein-Müller KG mellett a „Reifen-Müller GmbH & Co. Runderneuerungswerk KG” újrafutózási üzemre is kiterjed az átvétel.

A Reifen-Müller egyike Németország vezető abroncskereskedő vállalatainak, melyet 1966-ban alapítottak. A vállalat jelenleg több, mint 700 alkalmazottat foglalkoztat, és 44 saját szervizállomást üzemeltet szerte Németországban, melyek különféle személygépkocsi-fajtákhoz, könnyű- és nehéz tehergépjárművekhez és autóbuszokhoz, valamint motorkerékpárokhoz való abroncsokat forgalmaznak. A vállalat irányítását továbbra is az eddigi tulajdonosok, illetve a hivatalban levő cégvezetés végzi.

A Reifen-Müller átvételével a Hankook Tire Németország egyik leginnovatívabb abroncsértékesítési modelljét szerezte meg egy erőteljes versennyel jellemzett autóipari piaci környezetben. Mindez lehetővé teszi az abroncsgyártó számára, hogy bővítse értékesítési csatornáit Európában, amely tovább erősíti a vállalat globális versenyképességét.

A Hankook tire ezen felül a Reifen.Müller 44 szervizállomását stratégiai alapként használja majd, és így egy megbízható értékesítési hálózattal tovább bővíti üzleti tevékenységét. Ezzel az értékesítési hálózattal, mely a saját termékek mellett további világszintű márkákat is terjeszt, a Hankook Tire a már működő ügyfélorientált értékesítési rendszerét fejleszti tovább, amely teljes mértékben a végfelhasználók igényeit tükrözi.

A Hankook Tire növekedési stratégiájának megvalósítását új termelési helyszínek, kutatás-fejlesztési központok és innovatív értékesítési hálózatok kiépítésével folytatja. Az abroncsgyártó ezzel erősíti globális pozícióját vezető abroncsgyártóként. A Hankook ezen felül következetesen erősíti M&A (Mergers and Acquisitions) befektetéseit olyan partnerekkel, melyek maximális szinergiákat kínálnak a globális versenyképesség erősítésére.

###

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten hozzávetőlegesen 22.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén, Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban, Ukrajnában és Lengyelországban vannak képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

További információ: <http://www.hankooktire-mediacenter.com> és [www.hankooktire.com](http://www.hankooktire-eu.com)

**Kapcsolat:**

|  |
| --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. |
| **Roy Katalin**kommunikációs vezetőroykatalin@hankooktire.com | **Boda Bence**kommunikációs asszisztensTel.: +36 25 556 096bence.boda@hankooktire.com | **Pacsirszky Attila**kommunikációs asszisztensTel.: +36 25 556 091pacsirszky.attila@hankooktire.com |